
Cum in arte qualibct, vei scientia adipi- 
scenda lristoriae ipsius utilitatem, immo et ne- 
cessitatem multa suadeant argumenta, tum hoc 
prorsus opinor potissimum , quod illius studio, 
parva rerum initia, atque progressus perpen- 
dens, erigitur animus, omnique conatu inge- 
nium ad nova inventa , et praestantiora con- 
tendit. Cui utilitati si certe non parum contulit 
eorum eruditorum solertia qui caute in expla- 
nandis, atque emendandis antiquorum scriptis 
operam dederunt , ut horum excogitationes cla- 
rius innotescerent ; profecto non raodo inane , 
sed et noxium opus mihi videntur aggressi qui 
in obscurioribus locis declarandis, vel emenda- 
tionibus nimia facilitate indulsorunt , vel in ob- 
scuritate ipsa mulla sunt perscrutati : ita ut 



homines isti scilicet doctissimi vim potius in- 
genii sui , atque artis criticae usum , quam sen- 
tentias scriptorum monstrareut. Quod cum in 
interpretatione locorum quae captu sunt diffi- 
cilima non raro licet observare, tum praecipue 
milii videtur id factum a plerisque ex iis qui, 
de Aratro Veterum disserentes , formam illius 
cujus fit mentio apud Virgilium in Lib. \. Ge- 
orgicorum nobis praebere conati sunt. ln ipsa 
enim forma elicienda non solara vim verbo- 
rum , scriptorumque consensum , sed instrumen- 
torum potius quae prae oculis haberent, et quo- 
rum apud recentiores est usus, structuram 
secuti, nil mirum quod eo evenerint,ut unus- 
quisque ne dum de Aralro illo varie senserit, 
quin etiam, et aliquis pronuntiare non dubita- 
verit aralra omnia, quorum multiplex nunc est 
constructio jam antiquis innotuisse. Attamen 
cum argumenta quibus iila innitatur sententia 
desiderentur , luculenlius, et probabilius mihi 
videtur recta critica uti, qua sententiarum , re- 
rumque veritatem , nec non verborum proprie- 
tatem cum exploraverimus, securius ad asse- 
quendam scriptorum mentem, atque ab obje- 
ctis difficultatibus vindicandam , nec non ad 
eruenda, et illustranda artium, et disciplinarum 
quae modo floruerint initia progredi possimus. 
Ke quidem vera in hujusmodi disputationibus, 



cum criticae regulas sectamur nil leve vel pa- 
rum utile existimandum erit omnimode nemi- 
ni dedecori ducendum, exculere non anima- 
dversa , vitia indicare latentia , etsi iis medela 
aflerri nequeat. 

Atque ut aperte pateat omnis quaestio ref- 
feram illos Poetae versus quibus Aralri descri- 
ptio continetur: scilicet (4) 

Conlinuo in sylvis magna vi flexa dotnatur 
In burim, et curvi formam accipit ulmus aratri; 
Huic a stirpe pedes temo protentus in oclo 
Binae aures, duplici aptantur denlalia dorso. 
Caeditur et tilia ante jugo levis, altaque fagus 
Slivaque quae currus a tergo torqueat imos; 
Et suspensa focis explorat robora fumus. 

statimque vel ex ipsa lectione unusquisque fa- 
cile intelliget Virgilium hoc loco non sedulo 
ac rainutatim omnium aratri partium descri- 
ptionem sibi perficicndam, neque illarum jun- 
cturam omnibus qui eam non pridem novissent 
patefaciendam proposuisse ; quin imrao mani- 
festissime constat vix partium ipsarum nomina, 
vel levissime, vel tantum poelico sermoue illis 
quibus continenter essent prae oculis voluisse 



(I) Virg. Gcor. Ub. I v. 16«, 175. 



— 6 - 

commemorari. Ibi enim neque membroruni con- 
junctio, neque horum ratio explicatur, et si 
temonem excipias, cujus etiam dimensio sub- 
oscure propouitur, aliorum omnium plane latet 
mensura. Ex quo iit ut cum partium nomina 
tantum attendas, praesertim quae primis quin- 
que versibus continentur , aratra beue multa 
licebit componere, quae iilis conveniant. Raro 
enim aratrum reperies quod auribus omnino 
careat , nunquam vero cui dentale , aut temo 
desiut: nam quum vel una ex his postremis par- 
tibus desideretur instruraenlum hoc nec usum 
nec nomen aratri rctinere potest ; siquidem 
temo ad illud pertrabendum, dentale autem ad 
terram proscindendam adhibetur. Nihil ergo ex 
tota hac descriplionis parte poterit quisquam 
conjicere, quod illius aratri formam non ob- 
scurc nobis ostendat, atque omnis disputatio 
in illo versu tota est, quo Poeta currum in- 
dicat quem a tergo torquet stiva. 

Primus oranium hunc locum interpretatus 
est Servius cum ad illa verba currufi imos de- 
clarat hoc ita dictum a Poeta propter morem 
provinciac suae in qua aratra habent rotas qui- 
bus juvantur. At qua ratione in ipsis rotae cur- 
rum constituant nullo modo ostendit Servius. 
Attamen cum nunc Mantuae adhibeatur aratrum 
in quo lemo uon jugo innititur, sed parvo 

cuidam currui , qui rotarum axe temonem i- 
psum sustinet, atque hoc modo ad trahendum 
instrumentum inservit, ex recentiorum usu non- 
nulli arbitrati sunt Servii sententiam explanare, 
atque inde plerisque pro certo fuit a Virgilio 
aratrum curru instructum designari quo non 
Mantuae tantum, sed in omni pene regione 
ubi est densior terra, et praecipue apud nos 
utuntur agricolae. Ita nescio an ad explican- 
dam Virgilii difficultatem Servii auctoritas, an 
ad declarandam Servii sententiam recentiorum 
usum magis conferat. Nulla enim in Catonis, 
aut Varronis , immo nec in Columellae , vel 
Paliadii libris reperiuntur testimonia, quibus 
illa comprobetur opinio. Neque satis firmum 
illud haben potest quod a Plinio licet collige- 
re, quum Nat. Hist. Jib. XVIII. enumeratis quat- 
tuor vomerum generibus subdit. Non pridem 
inventum in R/iaetia Galliae ut duas adderent alii 
rotulasy quod genus vocant planarati. Non enim 
magis ex hisce Plinii, quam ex Servii verbis 
vel aratri vel currus structura elucet. Igitur nil 
mirum si sententiam illam complures rejece- 
rint, et Virgilii textum vitio laborare credide- 
rint : cum satis apte ex Poetae verbis erui non 
possit ibi eum locutum esse de aratro curru 
instructo. 

■ 

De vitiata lectione nihil dubitans huic loco 



mederi posse putavit Joannes Martinus voce cur< 
rus in altera cursus mutaia. Hunc secutus est Ano* 
nimus quidam in Dissertatione de Aratro Vete- 
rum in Actis Acc. Mog. , nec non Jo. Ant. Gio- 
bertius in Actis Accademiae Taur. disputans de 
Comparatione Aratri Anliquorum cum Aratro Pe- 
demontano , et alii plures quibus videtur voce 
mrsus significari aratri motum , et cursus imos 
haberi posse pro aratri motu in extremitate sul- 
corum. Quare pro comperto est juxta Martinii 
sententiam , illis verbis : Stivaque quae cursus a 
tergo torqueat imos , aratorem ostendi qui stiva 
torquet aratrum cum ad versuram pervenerit. 

Quamvis tamen emendationem hanc doctis- 
simi receperint , licebit , spero , de illa pauca 
quaedam animadvertere. Ac primo emendationis 
necessitatem fas erit in dubium revocare, nam 
neque codicum dissensus in erroris suspicionem 
adducit, neque loci intelligentia tanta laboret dif- 
ficultate ut sensu careat, et castigatione prorsus 
indigeat. Quin imo etiam dubitaverim profecto 
an haec sola ratio justam emendationis causam 
praebere possit. Id autem suspicor auctoritate 
fretus Wesselingii clarissimi viri , atque de arte 
crilices optime meriti, cujus fuit opinio, nun- 
quam. temere quicquam ex recepta lectione in 
Graecis, Latinisque Scriptoribus esse comutan- 
dum , nisi manifesta ratio , aut codicum prae- 



Digitized by 



slantiorum consensus aliud jubeant. Ipse propte- 
rea libens ( ut asserit Prob. Cap. Vll ) veterum 
locis, quae in vitii suspicionem venerunt , de- 
fensionem si qua honeste potuisset, parare so- 
lebal. 

Si vero emendationis rationem respicias, 
ubi illam admiseris , mihi videtur non satis apte 
indicari stivae officium. Quis enim cum de stiva 
loquatur dixerit eam esse aratri partem , qua 
aralor ipsius* istrumenti cursum torquet dum ab- 
soluto priori sulco ad alterum inchoandum se 
se convertit ? Qua ratione si stivam descriptam 
reperies necesse erit inferre illam aut ad id tan- 
tum, aut certe ad id praecipue inservire. At 
quantum hoc a vero absit vel ipsis rerum ru- 
sticarum imperitis notum est , cum aratorem 
quotidie videant stivae innixum , et illa conti- 
nenter utentem ut sulcos recta ducat , atque ubi 
densior terra per stivam omni conatu niti ne 
respuatur voroer , neve aut exeat e solo , aut 
nirais profunde inseratur si elatior modo, modo 
depressior occurrat. Quae cum evidenter omni- 
bus pateanl , atque in aratri usu ab ipsius operis 
natura promantur quis non putet Virgilium qua- 
si nugatiore egisse, quum stivae descriptionem 
breviter perstringens , ea vel non animadvertis- 
set, vel ipsis rejectis, minus proprie , atque ut 
ita dicam longo petita ad illud significandum 

delegisset? Quis vero hoc pronunciare vel modo 
suspicari ausus fuerit? Quis non a Poctae in- 
genio omnino alienum censeat ? His igitur recte 
perpensis cum neque causa medendi illius loci 
plane constet , neque emendationis ratio castiga- 
tionem commendet , antiquam lectionem retine- 
re, eamque tute sequi non dubitaverim. 

Nec tamen illam secutus ad priorem sen- 
tentiam de aratri structura reverti aequum du- 
xerim , nam et iis assentior qui eam rejiciendam 
arbilrantur, ut superius dixi, quod teslimonia 
quibus probetur omnino deficiant , et ipsam re- 
felli opinor argumentis quibusdam, quae inve- 
stigatio loci suppeditat. 

Ac primo quis putet satis proprie verbis 
illis currus imos significari posse a Virgilio aratri 
currum , cum recte perspectum habeat currum 
ipsum non in ima istrumenti parte, sed in su- 
periore? quippe aratrum in terra inferius mer- 
gitur, et currus rotis rectus superficiem excurrit. 

Huc observandum accedit , quod Virgilius 
ipse indicium fecerit in sua descriptione non 
aratrum curru instructum respexisse, sed aliud 
forraae longe simplicioris. Cum enim de temo- 
ne loquitur, ejusque staluit longitudinem utitur 
his verbis a stirpe pedes lemo proterUus in octo. 
In nostro autem aratro, ut duo insunt machi- 
namenta, quae simul juncta unum instrumentum 

constituunt, aratrum scilicet, et currum, ita duo 
insunt pariter tcmones, quorum alter jugo fertur, 
et per ipsum pecudes instrumentum perthraunt, 
opc aulem alterius aratrum currui nexu quodam 
jungitur. Quam sane distinctionem non praeter- 
missam ut nimis accuratam, vel non animadver- 
sam, sed ut ad proposilum minime conducen- 
tem expresse rejectam, plane demonstrat. 

Esto tamen : pone aratrum illud descriptum 
de quo lit quaestio. At in hoc aratri genere stiva 
minime torquet currum. Quum enim currus , et 
aratrum arcte jungantur , non ita tamen , ut 
unum idemque corpus efficiant , currus pecu- 
dum motu omnino vertilur, neque aratori lpsum 
per stivam flectendi, vel aliquo modo torquendi 
ulla est facultas. Quemadmodum igitur emenda- 
tionem superius rejiciendam putavi, ita ut opi- 
nor interpretationem hanc minime recipiendam; 
nam si ex illa perperam, et inepte , ex hac per 
errorem , et prorsus falso loculum Virgilium 
manifestum fiet. 

Itaque reliquum est ut videamus quid de 
illo curru sentire liceat , quod tamen ab his 
omnibus quae hactenus exposui non disentiat. 
Illud vero haud improbabile quisquam censeat , 
cum sibi efflnxerit in ima aratri parte duas con- 
stitutas rotulas, circa axem mobiles, atque ab 
inferiori dentalis superticie ita prominentes, ut 

posterius dentale ipsum parallelum a solo rema- 
neat , et earum versatione facilius instrumentum 
excurrat. Ad hanc vero structuram concipiendam 
quoddamodo impellit ille Plinii locus, quem su- 
perius commemoravi , quemque nullius momenti 
duxi , quum ad aratrum curru instructum refe- 
ratur. Ibi enim nulla currus fit mentio , et duae 
tantum rotulae dicuntur additae. Praeterea vox 
illa rotulas currus omnino immaginem tollit; 
nam quas in aratri nostri curru , vel in alio 
quovis ejusdem formae videmus, uemo rotulas 
proprie nominaverit , sed rotas. At rotularum 
nomen certe convenit parvis illis duobus cylin- 
dris, quos ut sitos in inferiori aratri parte pro 
posui. 

Neque praetereundum in antiquis editioni- 
bus hunc Plinii locum paulo alitcr legi , scilicet 
duas adiderunt tali rotuias. Hanc vero lectionem 
mutavit Harduinus mendosam ratus illam vocem 
tali: at ego opinor quod illius siguilicationem 
non sit assecutus. Talus enim , sicut in re qua- 
libet est illius pars posterior et infima , ita in 
aratro, cujus basis est dentale , partem ejus po- 
steriorem, qua solum premit, recte dixeris aratri 
talum, et tali rotulas cylindros duos de quibus 
nunc agitur. 

Quum vero haec omnia in aratro cujus nunc 
structura disquiritur plane congruant, non du- 

bitaverim , et antiquorum lectionem anteferre , 
et eamdem ut argumentum quo ilia ipsa com- 
probetur proponere. 

Quomodo autem hanc aratri formam et 
strucluram respiciens Virgilius recte potuerit 
ipsam per currus speciem significare, quisquam 
sibi facile persuadeat, quin etiam et modum lau- 
dabit certe, cum hunc poemate dignum depre- 
hendat, atque ex ipso nobiliriorem, et elegantio- 
rem fieri descriptionem perspiciat. Quum enim 
aratrum duobus illis rotulis innixum progredia- 
tur , aptissime poeticam currus refert imaginem, 
et aequius simul , atque elegantius dixeris cur- 
rus imos hoc aratri genus , quod depressum un- 
dique videas , atque in ipso rotulas infimum 
obtinere locum , quam illud in quo rotae altius 
aratro progrediunt. 

A stiva autem in hac aratri structura currus 
imos torqueri , idest totum aratrum ab aratore 
per stivam flecti, ac regi procul dubio est, atque 
hoc potissiraum in interpretatione arbitror. 

Neque vereor objici posse iuveutum illud 
admodum esse rude , et parum in se vel nihil 
forte utilitatis habere ; quin etiam omnino con- 
gruum , et arti lHorum temporum hac in parte 
consentaneum opinor. Nam etsi veteres in re 
agraria labore , compendio, industria excellue- 
rint, in instrumentis tamen perlicicodis vahle 

profecisse non constat : id saltem plane testare 
videntur pauca quae de hoc argumento nobis 
reliquere eorum scriptores. 

Quod vero extiterit talis aratri structura 
evidenter probat recentiorum usus , atque id 
Boschio teste affirmo. Ipse enim de aratro dis- 
serens inter plura , et formae varietate diversis- 
sima hoc etiam dinumerat, lateque describit, 
atque ut adhibitum refert in quibusdam Britan- 
niae regionibus. 

Sed quanti haee sint facienda judicium erit 
vestrum ; Collegae prestantissimi. Ea exposui nul- 
lo partium studio , atque ut explanarem tantu- 
modo Virgilii verba. Nosce enim utrum aratrum 
illud aVirgilio descriplum sit Mantuano simile, 
an Mutinensi potius vel Pedemontano , quantum 
rei agrariae intersit ignoro. At propter hujus 
generis disquisitiones antiquorum scripta tor- 
quere , perperam interpretari , emendari etiam 
sine causa, mihi nescio quid turpitudinis , vel 
arrogantiae patefacere videlur. Omne igitur in 
eo studium converti ut ipsa a cavillationibus 
vindicarem: cum enim eorum integritas serva- 
tur , simul et eorum auctoritas defenditur , ex 
quibus scientiae utilitas prodit. Iu quo quiquid 
egerim parum tamen non egisse credidero , si- 
quidem fidem merentur illa Gesncri verba, qui 
in notis ad Var. Lib. III Cap. V haec habet. Mihi 



mdetur pluris esse una corana ob civem servahnn 
dala ; pluribus hastis ei datis qui /toslem percussit. 
Melius vel modestissimo in summa doclrina Vi- 
ctorio teste de litteris meretur qui locum ob- 
scurum ab emendatione intempestiva vindical , 
quam qui decem alios ingeniose emendat. 



Joannes Anlonius Gioberlius in laudala Disscrlatione af- 
firmat ( nec tamen video qua ratione id affirmet ) absolulam 
omnino enumerationem parlium, quibus constat aratrum, 
exhiberi a Virgilio, ubi sibi recensenda proponit quac sint 
duris agrestibus arma etc. Verum ipse dum singillatim Vir- 
giliani aratri parles expcndit, partesque respondentes noslri 
cum iisdem confert, evidentissime, et pene dixerim nolens, 
contrarium demonstrat, innuitque allalam parlium cnumera- 
tionem haudquaquam esse omnibus numcris absolulam. 

Sed cum ego non ille sim, qui hujusmodi comparatio- 
nes, lajj orio^as nimium, nihilque interdum deflnientes, insti- 
tuere velim, aratrum considero in primigenia sui simplicita- 
te, quemadmodum illud nobis repraesentant non semel ana- 
glypha ac numismata ; eoque magis ita illud considero, quod 
eadem forma tura arrideat scriptoribus omnibus Agrologiae , 
et Archeologiae, qui unanimes illud nativa quadarn rusticitate 
confectum spectant , tum ipsimet Giobcrlio probetur , qui 
eandem omnino formam, in sua Dissertatione admittit, vel 
saltem Ulem sibi eftlngit. 

Hujusmodi aratrum referunt duo diagramata quae hic 
subjiciunlur : T. i. N. 2 distincta, quorum primum exhi- 
bet aratrum e latere spectatum, allerum vero partem ejus 
inferiorem in conspectu positam. Constat autem Tcmone 
A B, quod sub angulo 24 circiler graduum occurril Dentali, 
sicque Burim consliluit, cui pone per angulum obtusum, 
ubi nimirum Temo Dentali inseritur , adhaeret illa pars , 
quam Virgilius Stivam appellat, estque omnino capulus, quo 
ulilur arator ad tractandura, raoderandumquc instrumentum. 

En igitur tres partes , quibus constat aralrum in nativa 

sui simplicitate spectatum; quod aliis verbis dici posset ar- 
boris truncus tria referens crura, quorum longius est Temo. 
ac per ipsum vis molrix Dentalem in bumum defigil: bre- 
vius, sed crassum admodum, et validum, ipsi Denlali re- 
spondet , formamque praesefert valde acuminatam ad Tenwnis 
verlicem. Idem vomeris vice fungens parle sua antcriori, quae 
ad instar cunci crigilur e parte sua postica humum findit eo- 
dem tempore, quo suis laleribus ad triangulum isoscele com- 
paralis glebas sustollit, sejungit, elfunditque ad utrumque la- 
tus, uti cfficit illa machina tcrram versans, quae a nonnullis 
orecchione , ab agriculis autem nostris assa vulgo solet dictita- 
ri. Et en binac aures Virgilii , quia fortassis jam lum binae 
labulae dentali utrinque adjectae fuerant. Tandem assurgit Sti- 
vo F G, quae angulum obtusum efficiens c u m Dentali, cum 
ipso conneclitur in parle poslica , quaeque ab aratore in G 
manu apprehensa, instrumenlum , et opus moderalur , siqui- 
dem per ipsam aralrum et atlolli , et demitli in sulcum potest, 
multaquc vi aut dextrorsum , aut sinistrorsum impelli. 

Ad hujus conjunctionis basim, vel paullo plus pone, mihi 
confingo conslitutas essc rotulai M N, quae a Virgilio indicari 
mihi videntur per illa verba currus iwio«, et a Plinio per alia 
tali rotulas. Nec arbitror me multum a veritate abesse id af- 
firmando , si in Dissertatione mea salis probavi unius Auclo- 
ris locum alterius interpretationi inservire. eosque consentire 
inter se, quin ad ullam lectionis emendationem confugiendum 
sit. Caeterum Agrophilis, Agronomis, Eruditisque omnigenis 
relinquo de hoc commento meo sentenliam ferre , quod tamcn 
mter conjecturas satis probabiles mihi videtur haberi posse. 

